ლათინოამერიკალეფი

ლათინოამერიკალეფი (, )) — საართო ჯოხო ესპანურ- დო პორტუგალიურნინამ კათეფშო, ნამუთ ოხორანა ალმახანური ლათინურ ამერიკაშ ტერიტორიას დო თაშნეშე ფართეთ რენა წჷმორინელი ააშ-ს, ესპანეთის, კანადას, პორტუგალიას, იტალიას, გოართოიანაფილ ომაფეს დო შხვა ქიანეფს, ეკონომიკური დო პოლიტიკური ემიგრაციაშ გეშა. თიშ გეშა ნამჷ-და, ფრანგული ნინა რომანულ ნინეფშა მიშმურსჷ, ლათინოამერიკალეფს ორხველჷნა კარიბეფიშ ფრანგულნინამი კათეფი (ჰაიტიარეფი, გვიანარეფი, მარტინიკარეფი, გვადელუპარეფი, თაშნეშე წჷმოულობათ დომინიკარეფი დო გრენადარეფი), მარა უმოს ოორუე სიფართეშე მახორუ  ფრანკოკანადარეფი, თაშნეშე ლუაიზიანაშ ინგლისურნინამი ორენით ასმილირაფილი კაჟუნეფიშ უმენტაშობა რჩქვანელობურო ლათინამერიკალეფო ვეკოროცხჷნა.

 მუდანობა 
ლათინამერიკალეფიშ ედომუშამი მუდანობა — დოხოლაფირო 600 მილიონი ადამიერი. უშხუაში ლათინოამერიკალი კათეფი: ბრაზილიარეფი — მეხოლაფირო 190 მლნ. ადმ. (2008 წანაშ ფასებათ) დო მექსიკარეფი — მეხოლაფირო 150 მლნ. ადმ. (2008 წანაშ ფასებათ). თინეფს ეკოჸუნა კოლუმბიარეფი (45 მლნ) დო არგენტინალეფი (40 მლნ). გიშაკერზაფილო გიშმერთუ ააშ-იშ ლათინოამერიკალეფიშ შხუ ემიგრაციული ბუნა, ნამუთ ააშ-იშ მახორობაშ 15%-შე უმოსის ვარდა 45 მლნ. ადამიერს აკმადგინანა (2007).

მინი|მარჯვნივ|200px|ფართეთ გოფაჩილი ოჩიებე ოდაბადე ამერიკული ნინეფი, ნამუთ ოძირანს ტერიტორიეფს 21-ა ოშწანურაშ მეჯინათ: კეჩუა, გუარანი, აიმარა, ნაუატლი, მაიური ნინეფი, <span style="color:#000;">მაპუჩე

გალერეა

 თაშნეშე ქოძირით 
 ჩეკანამი ლათინოამერიკალეფი
 აფრო-ლათინოამერიკალეფი
 აიმარა
 ტაინო
 სპანგლიში
 ბრაზილიური დიასპორა
 ლათინოამერიკლაეფი ააშ-ს

 სქოლიო 

კატეგორია:ეთნოგრაფია
კატეგორია:ამერიკა
კატეგორია:ლათინური ამერიკა
კატეგორია:ესპანური ნინა
კატეგორია:პორტუგალიური ნინა
კატეგორია:ლათინოამერიკალი კათეფი
კატეგორია:ააშ-იშ კათეფი